# ЎФАнинг Воситачилар билан ишлаш бўйича Регламентига 5-сонли Илова

## 

**Вакиллик шартномаси № \_\_\_\_\_**

Тошкент шаҳри \_\_\_\_\_\_\_\_\_\_202\_\_\_й.

Ушбу Шартнома \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ФИФАнинг Воситачилар билан ишлаш тўғрисидаги низомлари, ЎФА футболчиларнинг мақоми ва трансферлари тўғрисидаги низоми, ЎФАнинг Воситачилар билан ишлаш тўғрисидаги низомлари, ЎФА, ЎзПФЛ, ФИФАнинг бошқа тегишли ҳужжатлари ва Ўзбекистон Республикасининг амалдаги қонунчилиги асосида фаолият олиб борувчи \_\_\_\_\_\_\_\_\_\_\_\_\_\_\_\_\_\_\_\_\_\_ номидан \_\_\_\_\_\_\_\_\_\_\_\_\_\_\_\_\_\_\_\_\_вакиллигида, (бундан кейинги матнларда - Воситачи”) ва Ўзбекистон Республикаси фуқароси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (бундан кейинги матнларда -Футболчи) ўртасида тузилди.

Ҳуқуқлари ва мажбуриятлари ушбу Шартнома, юқорида кўрсатилган ҳужжатлар, шунингдек Ўзбекистон Республикасининг амалдаги қонунчилиги билан тартибга солинишини тан олган ҳолда, Футболчи ва Воситачи қуйидагилар тўғрисида келишиб олдилар:

**1. Шартноманинг предмети**

1.1. Ушбу шартноманинг мазмуни Футболчи томонидан Ўзбекистон Республикаси ҳудудида ва ундан ташқарида Футболчининг манфаатларини ифодалаш учун Воситачига мутлақ ҳуқуқлар берилишини таъминлаш, шунингдек, Футболчи ҳисобидан унинг манфаатларини кўзлаган ҳолда, Воситачи томонидан қонуний ва бошқа ҳаракатларни амалга оширишдан иборат.

1.2. Футболчи ва Воситачи (кейинги матнларда - Томонлар) келишдилар ва ушбу Шартнома билан ўзаро манфаатли ҳамкорлик тамойиллари ва шартларини мустаҳкамлаб олдилар.

**2. Томонларнинг ҳуқуқ ва мажбуриятлари**

**2.1. Воситачининг ҳуқуқлари:**

Воситачи Ўзбекистон Республикаси ҳудудида ва ундан ташқарида Футболчи учун қулай шароитлар яратилганда унинг мартабасига тегишли барча соҳаларда унинг манфаатларини ҳимоя қилиш учун мутлақ ҳуқуқларга эга, хусусан:

- Ўзбекистонда каби хорижда ҳам футбол трансфер бозорида Футболчининг манфаатларини ҳимоя қилиш;

- Футболчини ишга жойлаштириш бўйича унга фойдали таклифларни излаш;

- музокаралар босқичида, шунингдек меҳнат, трансфер, ҳомийлик ва бошқа шартномаларни имзолашда Футболчига ҳар томонлама ҳуқуқий ёрдам кўрсатиш;

- Футболчи учун фойдали бўлган трансфер ҳуқуқи вариантларини излаш;

- Футболчи учун қулай шартларда ҳомийлар ва реклама берувчиларни жалб қилиш бўйича лойиҳалар ишлаб чиқиш ва амалга ошириш;

- спорт, давлат ва бошқа органларда Футболчининг манфатларини ҳимоя қилиш;

- ушбу шартнома шартларини бажариш учун учинчи шахслар билан шартномалар тузиш (футболчининг клублар билан тузилган меҳнат шартномалари бундан мустасно);

- эришилган келишувларни тўлиқ амалга оширишга, шунингдек, Футболчининг спорт салоҳиятини рўёбга чиқаришга ёрдам берадиган бошқа фаолият билан шуғулланиш;

- Клуб олдидаги мажбуриятларини бажаришда Футболчига ҳамроҳлик қилиш;

- махфийликка риоя қилиш ҳамда Воситачи ва Футболчи ўртасидаги шартнома шартларини, шу жумладан, Воситачилик хизматларини кўрсатганлик учун тўлов миқдорини учинчи шахсларга ошкор қилмаслик;

- Футболчидан Воситачи хизматлари учун барча молиявий мажбуриятларни бажаришни талаб қилиш.

**2.2 Воситачининг мажбуриятлари:**

- ушбу Шартнома шартларига ва эришилган келишувларга қатъий риоя қилиш;

- Ушбу Шартнома бўйича ўз фаолиятини амалга ошираётганда, Футболчининг манфаатларини кўзлаб иш тутиш ва унинг манфаатларга тажовуз қилишга қаратилган ҳаракатларни амалга оширмаслик;

- Ушбу Шартнома тарафлари томонидан махфий деб тан олинган маълумотларни ошкор қилмаслик. Ушбу Шартноманинг молиявий шартлари, шунингдек, Футболчи томонидан тузилган шартномалар ва келишувларнинг молиявий шартлари махфий маълумотлар ҳисобланади;

- Ўзбекистон Республикасининг амалдаги қонунчилигига, шунингдек ФИФА, ЎФК, ЎФА, ЎзПФЛнинг Воситачилар фаолиятига оид Низомларига қатъий риоя қилиш;

- агентликнинг профессионал ва ишбилармонлик обрўсини қўллаб-қувватлаш, шунингдек, Футболчининг манфаатларини юқори профессионал даражада ифодалаш учун билим ва кўникмалар даражасини ошириб бориш;

- оммавий ахборот воситалари орқали Футболчини таништириш ва унинг муваффақиятлари ҳақида жамоатчиликни хабардор қилиш;

- клубларнинг ишга жойлаштириш имкониятлари ҳақида Футболчини дарҳол ёзма равишда хабардор қилиш;

- сўров бўйича 30 кун муддат мобайнида бажарилган ишлар ва бунинг учун сарф қилинган харажатлар ва моддий харажатлар тўғрисида ёзма ҳисобот тақдим этиш.

**2.3 Футболчининг ҳуқуқлари:**

- ўзини қизиқтирган ҳар қандай масалалар бўйича Воситачига мурожаат қилиш ва керакли маслаҳатлар олиш;

- Воситачидан ушбу Шартнома бўйича амалга ошираётган фаолиятлари тўғрисида барча зарур маълумотларни олиш;

- Зарур бўлганида, Воситачига ушбу Шартномани бажаришида талаб қилинадиган қўшимча ваколатлар бериш;

- Воситачидан Футболчи учун фойдали таклифларга алоқадор бўлган ахборотларни тўлиқ ҳажмда олиш.

- Зарур бўлганида Воситачидан бажарилган ишлар ва бунинг учун сарф қилинган харажатлар ва моддий харажатлар тўғрисида ёзма ҳисобот талаб қилиш.

**2.4 Футболчининг мажбуриятлари:**

- ўзининг футбол ўйнаш учун ҳолати ва жисмоний саломатлиги тўғрисида “Воситачи”га тўлиқ маълумот тақдим этиш (шу жумладан тегишли тиббий ҳужжатлар кўринишида);

- Футболчига ёки Клубга тушаётган таклифлар тўғрисида Воситачига тўлиқ ва тўғри маълумотлар тақдим этиш. Воситачининг ёзма розилигисиз ҳеч қандай таклифни қабул қилмаслик;

- зарур ҳолатларда Воситачи томонидан ўзига тегишли келишув мажбуриятларини ва шартнома шартларини бажариши учун Воситачига барча зарур ҳужжатларни, шу жумладан нотариал тасдиқланган ишончномаларни тақдим этиш;

- Воситачининг иштирокисиз Клублар, шунингдек бошқа футбол ташкилотлари ва шахслар билан ҳеч қандай ҳужжатларни, шу жумладан келишувлар, уларга киритилган қўшимчалар, ўзгартиришлар ва ҳоказоларга имзо қўймаслик;

- Воситачига тегишли хизмат ҳақини ўз вақтида тўлаш, агарда Шартномада назарда тутилган бўлса;

- трансфер, ҳомийлик, меҳнат ва бошқа шартномалар тузиш бўйича барча музокараларни олиб бориш;

- соғлиғининг ёмонлашишига ёки футбол ўйнаш лаёқатини йўқотишга таъсир этувчи ҳаракатлардан тийилмоқ;

- Футболчи ёки Воситачи имиджига путур етказадиган, шунингдек, Футболчига каби Воситачига ҳам зарар (шу жумладан маънавий зарар) етказиши мумкин бўлган ҳатти-ҳаракатлардан тийилмоқ;

- ушбу Шартнома шартларини бажаришга қаратилган музокаралар олиб боришда ва бошқа ҳаракатларни амалга оширишда махфийликка риоя қилиш;

- ушбу шартнома тарафлари томонидан махфий деб тан олинган маълумотларни, шартноманинг молиявий шартларини, шунингдек Футболчи томонидан тузилган келишувларнинг молиявий шартларини ошкор қилмаслик;

- тўланадиган хизмат ҳақидан ташқари, ушбу Шартнома бўйича мажбуриятларни бажариш билан боғлиқ қўшимча харажатлар ва бошқа харажатларни қоплаш учун Воситачига товон пули тўлаш, Воситачи томонидан ушбу харажатларни тасдиқловчи ҳужжатлар тақдим этилган тақдирда;

- Футболчини оммавий ахборот воситалари орқали таништириш учун Воситачига имконият бериш. Агарда бунинг иложи бўлмаса, Воситачи оммавий ахборот воситалари билан мулоқот қилганида унинг обрўсини қўллаб-қувватлаш;

- Ўзбекистон Республикасининг амалдаги қонунчилигига , шунингдек ушбу Шартномани амалга ошириш бўйича фаолиятга тааллуқли бошқа меъёрий ҳужжатларга риоя қилиш.

**3. Молиявий шартлар**

3.1. Ушбу шартнома тўловсиз бўлиб, ФИФА, ОФК, ЎФА, ЎзПФЛ меъёрий ҳужжатларига мувофиқ, Воситачи кўрсатган хизматлари учун Футболчи 18 ёшга тўлгунига қадар, ундан пул маблағлари олмайди.

**4. Эксклюзивлик**

4.1. Футболчи ушбу Шартномани имзолаш пайтида бошқа воситачилар билан тузилган амалдаги ҳеч қандай эксклюзив шартнома мажбуриятларига алоқадор эмаслигига кафолат беради. Ушбу шарт бузилган тақдирда ва Футболчи Воситачи/Воситачилар билан алоқадор эканлиги аниқланса, Футболчи келиб чиқадиган барча масалалар ва қарзларни мустақил равишда, ўз ҳисобидан ҳал қилиш мажбуриятини олади.

4.2. Футболчи ушбу шартномада кўрсатилган барча ҳуқуқларни эксклюзив асосда 2 йил муддатга \_\_\_\_\_\_\_\_\_\_\_\_ дан \_\_\_\_\_\_\_\_\_\_\_\_\_\_\_\_гача Воситачига ўтказишга розилик беради.

4.3. Томонлар ушбу шартномани исталган вақтда фақат ўзаро розилик билан бекор қилиш ҳуқуқига эга.

4.4. Томонларнинг ҳеч бири ушбу шартномани бир томонлама бекор қилишга ҳуқуқига эга эмас, ушбу шартноманинг 4.5-бандида назарда тутилган шартлар бундан мустасно.

4.5. Ушбу шартномани бир томонлама бекор қилишга ушбу шартномани бекор қилмоқчи бўлган томон 15 (ўн беш) тақвим кун ичида бошқа томонни ёзма равишда хабардор қилган ва ушбу шартномани бир томонлама бекор қилганлик учун товон пулини тўлиқ ҳажмда тўланган тақдирдагина рухсат этилади. Томонлар ушбу шартномани бир томонлама бекор қилганлик учун тўланадиган товон пулининг миқдори 500 000 000 (беш юз миллион) сўмни ташкил этиши ҳақида келишиб олдилар. Юқоридаги компенсация миқдори ҳар қайси томоннинг етказилган зарарлари ва/ёки ҳисоб-китобларидан қатъий назар тўланади. Товон пули миқдори тўлиқ тўланган ва томонлар шартномани бекор қилиш тўғрисидаги келишувни имзолаган тақдирдагина шартнома бекор қилинган ҳисобланади.

**5. Махсус шартлар**

5.1. Томонлар, зарурат туғилганида, ушбу Шартнома доирасида унга киритиладиган қўшимча битимларни имзолаш, шунингдек, ўзаро ҳаракатларнинг бошқа йўналишлари бўйича алоҳида шартномалар тузишга келишиб олдилар.

5.2. Ўзаро ҳаракатларнинг молиявий ва бошқа шартлари ҳар бир муайян ҳолатда алоҳида изоҳлаб ўтилади.

5.3. Қўшма фаолиятни амалга оширишда Томонлар ўзаро манфаатларни ҳисобга олиш ва амалдаги қонунчилик талабларига, шунингдек ФИФА, ОФК ва ЎФА қоидаларига риоя қилиш мажбуриятини оладилар.

5.4Ушбу Шартноманинг шартлари тўла-тўкис эмас. Футболчи ва Воситачи ФИФАнинг Воситачилар билан ишлаш Регламентига, Ўзбекистон футбол Ассоциациясининг футболчилар мақоми ва бошқа ишга ўтиши тўғрисидаги Регламентига, Ўзбекистон футбол Ассоциациясининг воситачилар билан ишлаш тўғрисидаги Регламентига ва ЎФА, ЎзПФЛ ФИФА нинг бошқа тегишли ҳужжатларига, шунингдек Ўзбекистон Республикасининг амалдаги қонунларига биноан бошқа мажбуриятларни ҳам оладилар.

5.5. Ўзбекистон Республикасининг амалдаги қонунлари қоидалари, шунингдек ФИФА, ОФК,ЎФА, ЎзПФЛ низомлари ўзгарган тақдирда, Томонлар ушбу Шартномага зарур ўзгартиришлар киритишлари ёки янги Шартнома тузишлари мумкин.

5.6. Ушбу шартнома бўйича баҳсли масалалар ва келишмовчиликлар юзага келган тақдирда, Томонлар уларни музокаралар йўли билан ҳал қилиш учун барча саъй-ҳаракатларни амалга оширадилар.

5.7. Агарда юзага келган баҳсли масалалар ва келишмовчиликларни музокаралар йўли билан ҳал қилишнинг иложи бўлмаса, уларни ҳал қилиш учун ЎФАнинг Воситачилар билан ишлаш тўғрисидаги Регламентида ҳамда ФИФАнинг меъёрий ҳужжатларида кўрсатилган тегишли спорт идораларига юборилади Агар спорт органлари юзага келган баҳсли масалалар ва келишмовчиликларни ҳал қила олмаса, уларни ҳал қилиш учун бевосита Швейцариянинг Лозанна шаҳридаги Спорт Арбитраж судида (CАS) ҳал қилинади.

5.8. Ушбу шартнома 3 (уч) нусхада тузилган бўлиб, уларнинг ҳар бири бир хил юридик кучга эга.

5.9. Агар ушбу Шартноманинг бирон бир қисми ҳар қандай юрисдикцияда ноқонуний, ҳақиқий эмас ёки бажариб бўлмайдиган бўлиб қолса, бу ушбу шартноманинг бошқа барча қисмларининг қонунийлиги, ҳаққонийлиги ва бажарилишига таъсир қилмайди.

5.10. Шартнома ҳар икки томон имзолагандан кейин кучга киради ва "\_\_\_\_" \_\_\_\_\_\_\_\_ й. гача амал қилади.

**6. Томонларнинг манзиллари, реквизитлари ва имзолари:**

|  |  |
| --- | --- |
| **Воситачи:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Футболчи:** |

Мен, Ўзбекистон Республикаси фуқароси, Футболчининг қонуний вакили \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Футболчининг отаси/онаси/ васий ҳисобланаман.

Туғилган жой: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Туғилган сана: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Паспорт маълумотлари: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Яшаш манзили: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мен,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ вояга етмаган ўғлим/ васий ва Воситачи ўртасида ушбу шартномани тузишга розилигимни тасдиқлайман.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Ф.И.Ш тўлиқ)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Футболчи Ота/она / васий*